**ULIKE UNDERVISNINGSOPPLEGG KUM 3-PROSJEKT**

1. **Lage to filmer (trailere) i iMovie**
	1. Mitt Sandefjord
	2. Min familie og mine venner

**Premisser for oppgaven:**

* + - Alt skal være på norsk.
		- Skal inneholde både bilder, tekst og film.
		- Bildene om Sandefjord skal du ta selv med ipaden/telefon.
		- Presenter ditt Sandefjord. (hvor pleier du å være, hva liker du, arbeidsplass, praksissteder...)
1. **Rollespill i Puppet Pals**

Dere skal gå sammen to og to å bruke appen Puppet Pals til å lese inn følgende rollespill. Senere skal vi også utvikle egne rollespill til ulike yrker og hverdagssituasjoner.

Lise: Hei, Peter, det er Lise

Peter: Hei, Lise! Hvordan går det med jobbsøkingen? Har du fått svar?

Lise: Ja, det har jeg. Jeg har fått jobben!

Peter: Kjempeflott! Når begynner du?

Lise: 1. august.

Peter: Skal du pusse opp huset i sommer, da?

Lise: Ja, det er planen. Jeg tror ikke at det har vært gjort noe med huset på minst 30 år.

Peter: Sier du det? Ja, da kan jeg tenke meg at det blir mye å gjøre. Det kommer til å bli dyrt!

Lise: Det tror jeg også, så jeg har vært i banken og tatt opp et lån på 200 000 kroner.

Peter: Holder det?

Lise: Jeg vet ikke, men jeg håper det.

Peter: Så da kommer du ikke til Los Angeles i sommer?

Lise: Nei, det gjør jeg nok ikke. Men kan ikke du komme hit da?

Peter: Jo, kanskje det. Jeg skal ha ferie i tre uker, men jeg kan kanskje ta litt ekstra fri i tillegg.

Lise: Det hadde vært fantastisk! Og kanskje du lære litt mer norsk også?

Peter: Ja, det hadde vært fint!

1. **Min muntlige utvikling**
Hver uke ble det lest inn i ny tekst med nyheter fra politikk, samfunn eller arbeidsliv, som til slutt ble en egen bok i Book Creator. Boka het min utvikling. Målet med boka var å kunne «måle» den muntlige uttaleprogresjonen i løpet av perioden, samtidig som vi selvsagt brukte tekstene til samtale og diskusjon i klassen.

**Eksempel på tekst:**

*I Spania er mange mennesker fattige. Fire millioner mennesker har ikke råd til å betale strøm. Det skriver kanalen NRK.*

*Mange har ikke strøm hjemme. Den er slått av fordi de ikke har betalt. Leilighetene blir veldig kalde.*

*En familie utenfor Barcelona lever i mørke og kulde, skriver nyhetsbyrået AFP. Mohamed Chairi er far til to år gamle Badder. De har ingen ovner på i leiligheten. De bruker nesten ikke lys. Og de dusjer bare en gang i uka, ifølge AFP.*

*En gammel dame døde i leiligheten sin. Det skjedde tidligere i november. Rosa Vicente Pitarch var fattig. Hun kunne ikke betale for strømmen sin. Derfor tente hun stearinlys i leiligheten. Madrassen hennes tok fyr.*

*Mange vil ha en ny lov. De vil at de som ikke har penger, kan få varme om vinteren.*

*Pilar Lucio er fra det sosialistiske partiet i Spania. Hun ber regjeringen lage denne loven. Den skal sikre at ingen mister strømmen i vinter.*

*Mange i Spania har ikke hatt jobb på mange år. Spesielt de unge får ikke jobb. Spania er et av landene i Vest-Europa med flest personer uten jobb, ifølge Store Norske Leksikon.*

1. **Presentasjon i Key Note**

Dere skal lage en presentasjon i appen «Keynote».

Dere kan velge mellom å presentere følgende:- Hjemlandet mitt
- Min hobby
- Mitt drømmeyrke
- Typisk norsk
- Kom med egne forslag.

Presentasjonen skal inneholde:- Tekst
- Bilder
- Lyd- eller videoinnspilling der du selv snakker.

Presentasjonen skal vises for iPad-gruppa neste torsdag. Dere har i dag, tirsdag og hjemme til å lage den ferdig!

1. **TV 2 Skole**

Vi benyttet oss mye av TV 2-skole med tilrettelagte nyhetssender for innvandrere med oppgaver, kahooter m.m.

1. **I tillegg laget vi en rekke undervisningsopplegg som ligger i ulike apper, og som ikke lar seg laste ned til PC. Noen eksempler:**
	* + Oppgaver om arbeidslivets spilleregler.
		+ Fokus på HMS på arbeidsplassen.
		+ Gjennomgang og forenkling av arbeidsmiljøloven
		+ Arbeidskultur i Norge, også med «pausepraten».
		+ Utdanningsmuligheter i Norge
		+ Grammatikk
		+ Argumenterende skriving.